יעקב לנדאו (ראש מועצה)

יעקב לנדאו היה ראש המועצה האזורית הנבחר של המועצה האזורית השרון התיכון, בין השנים 1954 ו־1980, טרם אוחדה לתוך המועצה האזורית דרום השרון. אחרי האיחוד הוא מונה לראש מועצת דרום השרון למשך מספר חודשים, עד שנערכו בחירות לתפקיד. לנדאו היה חבר קיבוץ רמת הכובש.

לנדאו, כמו קודמו בתפקיד ראש המועצה, עובדיה פורת, היו חברי "קבוצת הכובש". קבוצה שהקימה את הקיבוץ ועמלה על הישרדותו והגנתו מפורעים ערבים, עוד משנות ה-30 של המאה ה-20. הקבוצה השתתפה גם במערכה על העבודה העברית ואנשיה ישבו בכלא בשל הפרות סדר בעניין זה.

קודם להיותו ראש המועצה, כיהן לנדאו מזכיר קיבוצו.

בתחילת כהונתו של לנדאו כראש המועצה, המועצה נוהלה כולה מחצי חדר, במתחם קלמניה. כמו כן, לא היה למועצה שום כלי רכב. כראש המועצה, לנדאו צריך היה להגיע לפגישות וגם מביתו למשרדו, בעזרת מערכת האוטובוסים הבין עירונית ובהליכה ברגל. למרות זאת הוא הרבה לבקר ביישובים הרבים שבמועצתו, וללמוד את מצבם. באותה תקופה יישובי המועצה הכילו הרבה משפחות קשות יום, שאך זה עלו לארץ, וטרם למדו את מקצוע החקלאות כיאות. בתי מגורים רבים היו צמודים אז לרפתות, והמועצה בקושי הצליחה לתת אילו שהם שירותים חברתיים לאוכלוסייה.

הערות שוליים

ראשי המועצה האזורית דרום השרון
מייסדי קיבוצים
רמת הכובש: אישים
ישראלים שנולדו במאה ה-20
אישים הקבורים ברמת הכובש